钦定古今图书集成/明伦汇编/氏族典/第378卷 > 孔谦
## 钦定古今图书集成/明伦汇编/氏族典/第378卷 > 孔谦

按《五代史孔谦传》：“谦，魏州人，为魏州孔目官。魏博入
于晋，庄宗以为度支使。自少为吏，工书算，颇知金谷
聚敛之事。习与梁相拒河上十馀年，大小百馀战，调
发供馈，未尝缺乏，所以成庄宗之业者，谦之力为多。
庄宗建大号，以谦为租庸使。谦无他能，直以聚敛为
事，天下怨苦之。明宗立，下诏暴谦罪，斩于洛阳市，籍
没其家。”遂罢租庸使额，分盐铁、度支、户部为三司。